Danmarks billigste elbil er klar til levering

Elbiler er for alvor ved at vinde indpas i Danmark, men for mange har prisen stadig været en barriere. MG Motors sælger i disse dage ud af lagerbeholdningen af elbilen ZS EV, der med en pris på 169.999 kroner er Danmarks p.t. billigste elbil. Da bilen blev introduceret i sommeren 2022, kostede den samme variant knapt 100.000 kroner mere.

Bilen har en rækkevidde på 320 km (WLTP), hvilket dækker de fleste behov for daglig pendling og kortere ture. En anden fordel er, at modellen ifølge MG er klar til levering allerede i januar, hvilket kan være en afgørende faktor for dem, der ønsker en elbil uden længere ventetid.

Samtidig leveres den med en 7-års/150.000 km fabriksgaranti, der kan give en vis tryghed mod uforudsete omkostninger.

Comfort-modellen kommer med en række funktioner, der gør den konkurrencedygtig i sin prisklasse. Standardudstyret inkluderer blandt andet klimaanlæg, opvarmede forsæder og moderne sikkerhedsteknologi som adaptiv fartpilot og automatisk nødbremsning.

For dem, der ønsker endnu mere komfort eller rækkevidde, tilbyder MG også to andre varianter med yderligere funktioner og længere rækkevidde:

MG ZS EV Standard Range Luxury (51 kWh): Pris 184.999 kroner med ekstra komfortfunktioner og samme rækkevidde på 320 km (WLTP).

MG ZS EV Long Range Luxury (69,9 kWh): Pris 199.999 kroner med en rækkevidde på 440 km (WLTP).

MG ZS EV er tildelt fem stjerner i Euro NCAP’s sikkerhedstest. Modellen tilbyder systemer som MG Pilot og MG iSMART-infotainmentsystem, der understøtter Apple CarPlay og Android Auto.

Apropos billige elbiler, bliver 2025 sandsynligvis året, hvor de kommer i større antal. Forhåbentlig kommer Citroën ë-C3 endelig ud til forbrugerne. Den har en startpris på 179.990 kroner. Også Renault 5 E-Tech, der forventes at have en startpris på lige under 200.000 kroner, kommer i starten af næste år.

Læs mere: 10 billige elbiler på vej – se listen.

Et kig indenfor i MG ZS EV.

Danmarks billigste elbil er klar til levering